PINEDO BUSTAMANTE (EH Bildu, 2013-10-24):
Eskerrik asko.
Bestela askotan, eta hori egunero ikusten ari gara, berandu aurkitzen da iruzurra eta iruzurgileari dohain ateratzen zaio. Interkonexioak era eraginkorrago eta azkarrago batean iruzurra aurkitzea ahalbideratzen digu.
Askotan entzun dugu hemen, Legebiltzarrean, iruzurraren kontra neurriak hartu behar direla, iruzurraren kontra instituzio ezberdinek eskura dituzten baliabideak indarrean jarri behar dituztela, iruzurraren kontra jada lan bat egiten ari dela.
Baina agerian dagoena da, egunero ikusten duguna da iruzurra hor bertan dagoela, iruzurrak min handia egiten diola gure gizarteari, gu guztioi, iruzurrak denon onurarako izan behar diren baliabide ekonomiko publikoak iruzurraren ondorioz ez direlako izan beharko zirenak, batzuk ez dutelako egiten euren irabazi edo ondareengatik egin beharko luketen ekarpena, batzuk ez dutelako betetzen gizartearekin duten zerga betekizuna, azken finean batzuk ez dutelako ordaintzen ordaindu behar dutena.
Eta egoera hau delarik, Euskal Herria Bildutik esaten duguna da zergatik ez dugu erabiliko interkonexioa? Zergatik ez dugu martxan jarriko tresna bat iruzurtzaileak aurkitzea eta azalaraztea ahalbidetzen duena?
Si estamos de acuerdo en que el fraude fiscal es una lacra social, es injusto y supone desigualdades, si estamos de acuerdo en que tenemos una obligación, un compromiso desde las administraciones públicas de perseguir el fraude fiscal, porque hay demasiado dinero en manos de personas que lo ocultan a los ojos de las haciendas públicas.
Y creemos que hay que saber dónde está ese dinero, para que todo el mundo cumpla con sus obligaciones tributarias, si queremos que esos impuestos que no se están recaudando se recauden y así podamos contar con mayores recursos para financiar la educación, la sanidad o los servicios sociales.
¿Por qué? Por qué a la hora de poner en marcha las herramientas para ello, herramientas que ya se están utilizando en otras administraciones, herramientas que desde el mes de mayo puso sobre la mesa la Diputación de Gizpukoa. ¿Y por qué algunos empiezan a buscar excusas para no hacerlo? ¿Cuál es el miedo?
Maiatzean Gipuzkoako Foru Aldundiak, bizi izan garen egoeraz kezkaturik eta ikusita aurrerapausoak emateko premia zegoela, ZKOn zerga informazioa elkarri trukatzeko proposamena jarri zuen mahai gainean.
Proposamen honetan, jakina denez, jadanik egiten ari den lana antolatzen da...
Proposamen honetan, jakina denez, jadanik egiten ari den lana antolatzen da, lana egiten ari da. Noski, badakigu baina antolatu beharrekoa da. Eta interkonexioa, gure taldetik eskatzen dugun aurrerapauso hori, definitu eta antolatu egiten da. Beraz, oinarrizko lana egina dago. Oinarrizko lana aldundi guztien esku dago eta Jaurlaritzak berak badaki.
Esan bezala, aldundien arteko zerga informazioa elkarri trukatzeko akordio proposamena badago. Badago mahai gainean maiatzetik Gipuzkoako Aldundiak egina, denon artean lantzeko prest. Beraz, zerri itxaron behar diogu? Akaso egilea da arazoa? Guretzat ez.
Guretzat garrantzitsuena iruzurraren aurkako borrokan sakontzea da eta helburu horrekin lan egiten gaude. Horregatik, gerturatzen direnak ongi-etorriak izango dira. Lana, lana aurrera doa eta Gipuzkoak egindako akordio proposamen hori dela eta, lana egiten ari da lurralde ezberdinen artean. Beraz, akordio proposamen hori oinarri izanik, bide bat egiten ari da eta hori da gu pozten gaituena.
Horregatik, gure proposamenean eskatzen genion jada ekainean Jaurlaritzari, eta gaur berriz ere eskatzen diogu Jaurlaritzari, lankidetza hitzarmen hori babes dezala Jaurlaritzak berak ere iruzurraren aurka izan behar duen jarrera aktiboa azalarazteko.
Mila esker.